/* KOM/2010/0663 galutinis*/ Pasiūlymas TARYBOS SPRENDIMAS dėl Europos Bendrijų bei jų valstybių narių ir Uzbekistano Respublikos partnerystės ir bendradarbiavimo susitarimo protokolo, pagal kurį Partnerystės ir bendradarbiavimo susitarimo nuostatos pradedamos taikyti dvišalei prekybai tekstilės gaminiais, pasirašymo Europos Sąjungos vardu





[pic] | EUROPOS KOMISIJA | Briuselis, 2010.11.15 KOM(2010) 663 galutinis 2010/0322 (NLE) Pasiūlymas TARYBOS SPRENDIMAS dėl Europos Bendrijų bei jų valstybių narių ir Uzbekistano Respublikos partnerystės ir bendradarbiavimo susitarimo protokolo, pagal kurį Partnerystės ir bendradarbiavimo susitarimo nuostatos pradedamos taikyti dvišalei prekybai tekstilės gaminiais, pasirašymo Europos Sąjungos vardu AIŠKINAMASIS MEMORANDUMAS Europos Bendrijų bei jų valstybių narių ir Uzbekistano Respublikos partnerystės ir bendradarbiavimo susitarimas (toliau – PBS) įsigaliojo 1999 m. liepos 1 d. Susitarime yra nuostata, pagal kurią susitarimo nuostatos dėl prekybos, t. y. dėl prekybos pagal didžiausią palankumo statusą (DPS) sąlygų ir kiekybinių apribojimų panaikinimo, netaikomos prekybai tekstilės gaminiais, nes tokia prekyba buvo reglamentuojama atskiru dvišaliu susitarimu. Minėtas dvišalis susitarimas galiojo nuo 2000 m. sausio 1 d. iki 2004 m. gruodžio 31 d. Nors nuo 2005 m. sausio 1 d. ES ir Uzbekistano prekyba tekstilės gaminiais praktiškai buvo toliau sklandžiai plėtojama, reikėtų užtikrinti teisinį tikrumą. 2010 m. birželio 9 d. Taryba įgaliojo Komisiją pradėti derybas su Uzbekistano Respublika dėl PBS pakeitimo siekdama užtikrinti, kad prekybos kitomis prekėmis principai būtų oficialiai pradėti taikyti prekybai tekstilės gaminiais. Šios derybos sėkmingai baigtos, ir 2010 m. liepos 1 d. parafuotas protokolas, kuriuo iš dalies keičiamas PBS panaikinant 16 straipsnį ir visas su juo susijusias nuorodas. Be to, atnaujinta kai kuri techninio pobūdžio informacija. Taip buvo išbraukta 8 straipsnio 3 dalis ir I priedas, atsiradęs dar SSSR iširimo laikais ir nustojęs galioti 1998 m. Taryba raginama priimti pridedamą sprendimo pasiūlymą dėl PBS protokolo, tapsiančio neatskiriama PBS dalimi, pasirašymo. Taip pat pateikiamas atskiras pasiūlymas dėl protokolo sudarymo. 2010/0322 (NLE) Pasiūlymas TARYBOS SPRENDIMAS dėl Europos Bendrijų bei jų valstybių narių ir Uzbekistano Respublikos partnerystės ir bendradarbiavimo susitarimo protokolo, pagal kurį Partnerystės ir bendradarbiavimo susitarimo nuostatos pradedamos taikyti dvišalei prekybai tekstilės gaminiais, pasirašymo Europos Sąjungos vardu EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 5 dalimi, atsižvelgdama į Europos Komisijos pasiūlymą, kadangi: (1) 2010 m. birželio 9 d. Taryba įgaliojo Komisiją pradėti derybas su Uzbekistano Respublika dėl Europos Bendrijų bei jų valstybių narių ir Uzbekistano Respublikos partnerystės ir bendradarbiavimo susitarimo (toliau – PBS) pakeitimo, siekdama užtikrinti, kad prekybos kitomis prekėmis principai būtų oficialiai pradėti taikyti prekybai tekstilės gaminiais. Šios derybos sėkmingai baigtos, ir 2010 m. liepos 1 d. parafuotas protokolas, kuriuo iš dalies keičiamas PBS panaikinant 16 straipsnį ir visas su juo susijusias nuorodas. (2) Derybose abi šalys susitarė pataisyti tekstą ir išbraukti nebeaktualią nuostatą bei atitinkamą priedą, susijusį su 1998 m. nustojusia galioti technine nuostata. (3) Europos Sąjungos vardu turėtų būti pasirašytas protokolas, kuriuo iš dalies keičiamas PBS, su sąlyga, kad jis bus vėliau sudarytas, PRIĖMĖ ŠĮ SPRENDIMĄ: 1 straipsnis Nustojus galioti dvišalės prekybos tekstilės gaminiais susitarimui, Europos Sąjungos vardu patvirtinamas Europos Bendrijų bei jų valstybių narių ir Uzbekistano Respublikos partnerystės ir bendradarbiavimo susitarimo protokolo, pagal kurį Partnerystės ir bendradarbiavimo susitarimo nuostatos pradedamos taikyti dvišalei prekybai tekstilės gaminiais, pasirašymas, su sąlyga, kad minėtas protokolas bus sudarytas[1]. 2 straipsnis Tarybos pirmininkas įgaliojamas paskirti asmenį (-is), kuriam (-iems) suteikiama teisė Europos Sąjungos vardu pasirašyti protokolą, su sąlyga, kad jis bus sudarytas. Priimta Briuselyje Tarybos vardu Pirmininkas [1] Protokolo tekstas bus paskelbtas kartu su sprendimu dėl jo sudarymo.